Alar Süda

Metsaülem

Riigimetsa Majandamise Keskus 25.10.2023 nr NJ-HLD-1/1262

[alar.suda@rmk.ee](mailto:alar.suda@rmk.ee)

**Estonia kaevanduse tuulutusšurfi nr 112**

**rajamise projekti kooskõlastamine,**

**Metsa kinnisasja isikliku kasutusõigusega**

**koormamise tingimused**

Käesolevaga edastame Riigimetsa Majandamise Keskusele (edspidi RMK) kooskõlastamiseks Enefit Power AS poolt koostatud töö nr B.1.2.-112 „Estonia kaevanduse tuulutusšurfi nr 112 rajamise projekt“, mille lahenduse kohaselt kavandatakse Metsa kinnisasjale (49801:001:0767) tuulutussurfi nr 112 juurdepääsutee rajamine. Metsa kinnisasja riigivara valitseja on Kliimaministeerium ning volitatud asutus RMK.

Tuulutusšurf nr 112 ja selle juurdepääsutee asuvad Eesti põlevkivimaardla Estonia kaevevälja maardlaosa põlevkivi aktiivse tarbevaru 10. plokil ja kehtiva kaevandamisloaga Estonia kaevanduse (kaevandamisloa nr KMIN-054, loa omaja Enefit Power AS) mäeeraldise alal.

Projekti lahenduse kohaselt soovime juurdepääsutee rajamiseks Metsa kinnisasjale (katastritunnus 49801:001:0767, registriosa nr 9509050, asukoht Jõetaguse küla, Alutaguse vald, Ida-Viru maakond, maatulundusmaa 100%, pindala 39,24 ha) seada ligikaudu 9696 m2 ulatuses isikliku kasutusõiguse vastavalt käesolevale kirjale lisatud isikliku kasutusõigusega koormatava ala plaanile. Isikliku kasutusõiguse soovime seada Enefit Power AS (registrikood nr 10579981, aadress Auvere küla, Narva-Jõesuu linn, 40107 Ida-Virumaa, e-posti aadress [info@enefitpower.ee](mailto:info@enefitpower.ee)) kasuks 8 aastaks tähtaja pikendamise võimalusega.

Eeltoodust tulenevalt palume kooskõlastada Enefit Power AS töö nr B.1.2.-112 „Estonia kaevanduse tuulutusšurfi nr 112 rajamise projekt“ ning esitada RMK ettepanek Metsa kinnisasja kasutamiseks andmise tasu ja tingimuste kohta tuulutusšurfi juurdepääsutee rajamiseks ning kasutamiseks.

Lugupidamisega

(allkirjastatud digitaalselt)

Ave Talli

Enefit Power AS volitatud esindaja

Lisa: Estonia kaevanduse tuulutusšurf nr 112 rajamise projekt

Metsa kinnistu isikliku kasutusõigusega koormatavate ala plaan

Volitus